Balyozê Polandî li Bexda jiber hêrîşekê  birîndar bû
Ji alîyekî dî ve Hikumeta Herêma Kurdistanê îro hindek rêkeftin digel kompanyên niftê mor kirin.
Teqînê balyozê Polandî General Edward Pietrzyk birîndar kir û gihandine nexweşxaneke nêzîk û dixtora got ew dê rizgar bit. Poland bi tundî piştgirîya dagirkirina Iraqê bi rêberatîya Welatên Yekgirtîyên Amerîka li sala 2003 kir û nêzîkî 1000 serbazên wê li Iraqê heyin. Hêrîşa li ser karwana dîplomatîk reng e gefa li ser dîplomasîyê dîyar kir û jiber wê çendê Wezareta Derveya Amerîka karê dabîn kirina tenahîyê daye kompanyayên asayîşên taybet weku Blackwater jibo parastina dîplomatêt Amerîkî. Duhî sêşembîyê Blackwater babetê miştûmirîyê li Kongresê Amerîkî bû. jibo şîrovekirina rûdavên li meha buhurî li Bexda ku bûye egera kuştina 11 medenîyên Iraqî. Li dû rojnama New York Times û li ser gotinên vekolînerên Iraqî ewêt dibêjin jimara qurbanîyêt medenîyên Iraqî 17 kes bûn. Blackwater pêda digirt û dibêjît me bersiva gefekê dayî. Îro serokwezîrê Iraqê Nurî El Malikî got raportêt ku gehîştîne min têde dîyar bû ku Blackwater destêt di çendîn rûdawayat heyîn, ewêy 190 kesên Iraqî kuştîyn yan birîndar kirîyn. Birêz Malikî got" Ew kesên zêdegavî li ser hatîye kirin nêzîkî 190 kesan e û ez bi nêzîkî li dûv hemu vekolînên li ser wê kompanyayê diçim û kompanyayêt dî yên berhev kirina tenahîyê. Û ez bawer dikim pêdivîye rêya karî li Blackwater bête girtin. Ji alîyekî dî ve ew miştûmirîya germ niha li Iraqê: Hikumeta Herêma Kurdistanê îro hindek rêkeftin digel kompanyên niftê mor kirin. Peyama li ser tora înternetê belav bûy; hikumeta Herêma Kurdistanê got ewana çar rêkeftinên geryan û derhênana niftê yêt pesend kirîyn û du projêt yêt parzenîne niftê mor kirîyn. Geryana niftê û projêt pêva girêdayî dê 500 milyon dolara weku kardarî dê êxîte gef û 300 milyon dolar li ser parzîngeha dê ête xerc kirin. Rêkeftina berî niha digel kompanya Hunt Oil bû egera rexneka tund ji sîyasetmedarên Sunnî û Şî'a û Wezîrê Nifta Iraqê got ew rêkeftine ne destûrî ye. Hikumeta Herêma Kurdistanê razî bû li ser qanuna niftê ku mafê pîşesazîya niftê heyî belê parlamana Iraqê li Bexda karê li ser qanuna niftê diket ku rênmayîyêt karsazîya niftê li seranserê welatî danit. Li Herêma Kurdistanê li bakûra Iraqê 1/3 nifta Iraqê lê heyî û li herêma başûra Iraqê behra pitir ji neftê heyî û behra pitir li xelkê lecîn. Belê li herêma Sunnîyan li naverast û rojava Iraqê nift nehatîye dîtin.